An Deiziadur etiopek (Amhareg: የኢትዮጵያ ዘመን አቆጣጠር yäItyoṗṗya zämän aḳoṭaṭär), anvet ivez Deiziadur Geez etiopek, eo deiziadur pennañ Etiopia hag implijet e vez ivez evel deiziadur liderezh gant kristenien Eritrea zo izili eus an Iliz reizhkredour eritreaek, eus Iliz katolik ar reter pe eus Iliz Luterat avielek Eritrea. Diazezet eo war an Deiziadur koptek pe aleksandrian koshoch, a zeu o-unan eus an Deiziadur henegiptek, met evel an Deiziadur juluan, e laka un devezh bep pevar bloaz hep nemedenn, ha kregiñ a ra ar bloavezh dan 29 pe dan 30 a viz Eost eus Deiziadur Juluan. Ur chemm seizh pe eizh vloaz etre an Deiziadur etiopek hag an Deiziadur gregorian a zeu eus doareoù disheñvel da jediñ deiziad an Anoñsiasion.